**•** **•**

**OEVHL, tu**

**•** **•**

Váš list / zo dňa Naše číslo Vybavuje / linka Banská Bystrica

03/444/2021/4263/jhav CS SVP OZ BB 306/2021/38 - 39211 Štubňa / 048 - 4397264 17.03.2021

/ 08.02.2021 [ivan.stubna@svp.sk](file:///D:\Dokumenty\LISTY\Rok%202019\ivan.stubna@svp.sk)

**Vec: „Zvolen – Kruhový objazd na križovatke ulice J.Kollára a cesty 2460“ - čiastkové stanovisko OVHPD k PD pre územné konanie (DÚR)**

Listom č. 03/444/2021/4263/jhav zo dňa 16.03.2021 nás Mesto Zvolen požiadalo elektronicky o zaujatie stanoviska k projektovej dokumentácii pre územné konanie stavby „Zvolen – Kruhový objazd na križovatke ulice J.Kollára a cesty 2460“. DÚR vypracovala spol. DIPERA spol. s r.o. Zvolen. Stavebníkom je BBSK Banská Bystrica a Mesto Zvolen. PD z augusta 2019 obsahovala: snímok z katastra, situáciu, sprievodnú správu a súhrnnú technickú správu.

Predložená PD rieši rekonštrukciu križovatky na kruhový objazd v intraviláne mesta Zvolen v lokalite Rákoš na priesečnici cesty 2460 a ulice J. Kollára.

Kruhový objazd sa polohovo nachádza v blízkosti centra mesta Zvolen na pozemkoch parciel registra KN-C 4334/9,4334/3,4334/8,4334/2,4333,3675/40,3675/39,5185/2,4336/8 a registra KN-E 4334/3,5298/1,5301,3675/1,4334/2. Inžinierske siete zasahujú do pozemkov, ktoré sú mimo záberu kruhovým objazdom – parcela KN-C 5317/58,5317/61,5317/1,4334/9. Dôvodom tejto úpravy je neustále zvyšovanie intenzity dopravy. Križovatka sa vybuduje za Hronským mostom smerom do B. Bystrice. Po pravej strane je situovaný OD Hypernova. Povrchová úprava jestvujúcej križovatky je živičná. Stavenisko sa nachádza v blízkosti prevádzkovej zóny mesta Zvolen. Je ohraničené výstavbou účelových objektov Robstav, predajňa Citroen a benzínovým čerpadlom Lukoil. Počas realizácie sa počíta s frézovaním jestvujúceho živičného povrchu v smere Stráže, Zvolen, Banská Bystrica a smerom k obchodnému centru Hypernova. Uvažuje sa s preložením káblov oznamovacích rozvodov, kábla ASR, diaľkového kábla, kábla VN a verejného osvetlenia. Po dokončení výstavby sa prevedú konečné terénne úpravy so zatrávnením a sadovými úpravami. Ako základňa pre zariadenie staveniska a skladovanie materiálu pre predmetnú stavbu, bude slúžiť plocha pri Robstave. Členenie stavby bude pozostávať zo stavebného objektu SO - 01 Kruhový objazd.

SO - 01 Kruhový objazd - jestvujúca križovatka je priestorovo osadená za Hronským mostom. Od predchádzajúcich križovatiek je vzdialená 200 m. Navrhnutý polomer kruhového objazdu je 19 m. Šírkové usporiadanie stredového ostrova ja 10,5 m, stredného deliaceho prstenca 2,25 a stredného kruhového pruhu 6,25 m. Povrchové vody z priestoru križovatky budú uličnými vpusťami zvedené do navrhovanej kanalizácie. Vyfrézovaný materiál z povrchových vrstiev sa odvozí na recykláciu a použije sa do podkladových vrstiev cestného telesa. Súčasťou riešenia križovatky bude aj návrh riešenia sprístupnenia firmy Robstav. Dopravné napojenie je navrhnuté odbočovacím pruhom zo smeru zo Strážskej cesty cesta 2460. Výjazd vozidiel z areálu Robstav je vedený odbočovacím pruhom smerom na cestu ulicu J. Kollára.

Verejné osvetlenie - z dôvodu plánovanej výstavby okružnej križovatky sa existujúce stožiare a káblové rozvody verejného osvetlenia v tomto priestore zdemontujú. Pre nové verejné osvetlenie sa použije 11 ks nových pozinkovaných stožiarov typu STB SV 7 P /1500 a 7 ks stožiarov OS UD 89/06P s dvojvýložníkmi V2G15/89. Stožiare sa upevnia k betónovému základu pomocou základového roštu ZR 5,5-12. Nové elektrické rozvody budú káblom CYKY-J 4x10mm2 uloženým v zemnej ryhe 35/80cm v červenej chráničke DN50 mm označené cca 35cm pod povrchom terénu červenou výstražnou fóliou z PVC. Pri križovaní s komunikáciou budú káble uložené 1200 mm pod niveletou cesty. Káble obidvoch nových vetiev budú pripojené k svorkám existujúcich stožiarov na Hronskom moste. Na dno káblovej ryhy sa uloží uzemňovací vodič FeZn 30x4mm. K uzemňovaciemu vodiču FeZn 30x4mm sa pripoja vodičom FeZn Φ 8mm uzemňovacie svorky jednotlivých stožiarov.

Elektronické komunikačné siete T-Com - v území, v ktorom je projektovaná okružná križovatka, sa nachádzajú, okrem iných inžinierskych sietí, podzemné metalické telekomunikačné káble, prázdne rezervné rúrky HDPE a iné TKZ, ktoré sú majetkom T-Com. Telekomunikačné zemné káble sú v križovatke uložené vo viacerých trasách. Existujúce elektronické komunikačné siete (EKS) T-Com sa v kolíznom území preložia do voľných bezpečných trás, v niektorých káblových trasách postačuje zvýšiť mechanickú ochranu káblov. V kolíznych úsekoch sa káble uložia do nového káblovodu, plastových káblových žľabov Styroprofile v pôvodných trasách, alebo sa preložia do iných trás tak, aby bola zabezpečená ich mechanická ochrana pri výstavbe a pri používaní novej križovatky. Pre časť prekladanej trasy EKS je navrhnutý káblovod, ktorý sa skladá z troch povrchových káblových komôr KK1 - KK3, z chráničiek 2 x FXKVR 110 a z rúrok 4 x HDPE 40/33. V komorách KK1 a KK3 sa na prekladanom kábli MTS TCEPKPFLE 400 XN 0,4 uložia káblové spojky Raychem XAGA. Pre zabezpečenie zvýšenej mechanickej ochrany podzemných káblových vedení, pri ktorých sa výstavbou križovatky zmení charakter ich uloženia v zemi, sa použijú plastové káblové žľaby Styroprofile. Žľaby umožňujú vytvoriť kompaktnú káblovú trasu bez prechodov a vyčnievajúcich hrán. Všeobecne sú určené pre kladenie alebo zaťahovanie káblov. V projektovanej stavbe sa použijú na uloženie pôvodných káblov bez prerušenia ich prevádzky.

Elektronické komunikačné siete ASR – v území, v ktorom je projektovaná okružná križovatka, sa nachádzajú, okrem iných inžinierskych sietí, podzemné metalické telekomunikačné káble ASR. Telekomunikačné zemné káble sú v križovatke uložené vo viacerých trasách. Existujúce elektronické komunikačné siete (EKS) ASR sa v kolíznom území preložia do voľných bezpečných trás bez prerušenia ich prevádzky, v niektorých pôvodných káblových trasách postačuje zvýšiť mechanickú ochranu káblov. Pre zabezpečenie zvýšenej mechanickej ochrany podzemných káblových vedení, pri ktorých sa výstavbou križovatky zmení charakter ich uloženia v zemi, sa použijú plastové káblové žľaby Styroprofile. Žľaby umožňujú vytvoriť kompaktnú káblovú trasu bez prechodov a vyčnievajúcich hrán. Všeobecne sú určené pre kladenie alebo zaťahovanie káblov. V projektovanej stavbe sa použijú na uloženie pôvodných káblov bez prerušenia ich prevádzky.

Dažďová kanalizácia - popis jestvujúceho stavu: navrhovaná nová okružná križovatka je riešená v priestore pôvodnej klasickej križovatky štátnej cesty III/2460 Zvolen – Banská Bystrica s ulicou J. Kollára, Strážskou cestou a príjazdovou komunikáciou k supermarketu Hypernova v zastavanom území mesta Zvolen a v tesnej nadväznosti na jestvujúce premostenie rieky Hron. V súčasnosti celé riešené územie jestvujúcej križovatky je odvodnené len povrchovo, keď dažďové odpadové vody len voľne odtekajú na terén a len malá časť dažďových odpadových vôd je zachytená povrchovým spevneným rigolom a odvedená do areálovej kanalizácie Hypernovy. V blízkosti územia riešenej okružnej križovatky v súčasnosti nie je vybudovaná žiadna verejná kanalizácia. Navrhované riešenie: na základe uvedených jestvujúcich podmienok a blízkeho vodného toku – rieky Hron je navrhnuté pre zachytenie a odvedenie povrchových dažďových vôd z riešeného územia novej okružnej križovatky vybudovať novú samostatnú dažďovú kanalizáciu, ktorou budú zachytené dažďové odpadové vody odvedené do navrhovaného odlučovača ropných látok (ORL) a po prečistení priamo do blízkeho recipientu – rieky Hron. Trasa navrhovanej dažďovej – odvodňovacej kanalizácie bude od vyústenia do vodného toku – rieky Hron vedená skoro kolmo na jestvujúcu hrádzu až po navrhovanú lomovú kanalizačnú šachtu, kde bude mierne odklonená a vedená ďalej v zelenom páse pozdĺž nového chodníka až po ďalšiu lomovú kanalizačnú šachtu. Od tejto šachty bude ďalej trasa hlavnej vetvy dažďovej kanalizácie vedená až skoro do stredu riešenej kruhovej križovatky a ďalej prevažne zeleným ostrovčekom smerom do Strážskej cesty. Na túto hlavnú vetvu riešenej dažďovej kanalizácie budú ešte napojené dva krátke úseky odvodňovacej dažďovej kanalizácie a to smerom do príjazdnej komunikácie k Hypernove a v štátnej ceste smerom na Banskú Bystricu. Do takto navrhovanej dažďovej kanalizácie budú napojené všetky navrhované dažďové uličné vpuste a to buď do navrhovaných kanalizačných šachiet alebo priamo do potrubia kanalizácie. Križovanie s jestvujúcou hrádzou rieky Hron je navrhované riešiť pretláčaním oceľovej chráničky dimenzie D x t 530 x 10 mm dĺžky cca 18,0 m, do ktorej bude vsunuté potrubie dažďovej kanalizácie PVCU – DN 300 mm. Medzipriestor medzi rúrou a chráničkou bude vyplnený (utesnený) riedkym vodostavebným rýchlotuhnúcim betónom. Vyústenie potrubia riešenej dažďovej kanalizácie je navrhnuté na bermu vodného toku – pätu hrádze, kde bude vybudovaný výustný objekt – obetónovanie potrubia s prípadným odláždením a tvarovým prispôsobením svahu upravenej hrádze. Za účelom ochrany potrubia riešenej dažďovej kanalizácie pred veľkými vodami bude na vyústení potrubia do recipientu osadená spätná (žabia) klapka dimenzie DN 300 mm. Ešte pred vyústením zachytených povrchových dažďových odpadových vôd do recipientu – rieky Hron s možným znečistením ropnými látkami (s možnou mierou znečistenia do 300 mg/l NEL) je navrhované v zelenom páse za navrhovanou kontrolnou kanalizačnou šachtou osadiť plnoprietočný odlučovač ropných látok typu „NATURA 100 S-II” s kapacitným prietokom až 100,0 l/s znečistených dažďových odpadových vôd. ORL je navrhovaný ako plnoprietočný (bez obtoku) s dvojitým sorpčným stupňom a vysokou účinnosťou prečistenia zaolejovaných vôd, keď garantovaná koncentrácia RL vo vyčistenej vode do 0,1 mg/l NEL bude v maximálne možnej miere zabezpečovať ochranu povrchových vôd pred znečistením ropnými látkami – vyústenie priamo do recipientu – rieky Hron. Kvalitu prečistených dažďových odpadových vôd bude možné kontrolovať v navrhovanej kontrolnej kanalizačnej šachte za lapačom RL, resp. aj priamo na vyústení potrubia do recipientu. Riešenú dažďová kanalizácia je navrhovaná v celom rozsahu vybudovať z rúr PVC - kanalizačné hladké plnostenné v rozsahu dimenzii DN300 mm a DN250 mm v celkovej dĺžke cca 235 m. Navrhované plastové potrubie bude v celom rozsahu uložené v zapaženej zemnej ryhe na pieskovom lôžku hrúbky 150 mm a po uložení bude opatrené pieskovým obsypom 300 m nad vrch potrubia. Napojenie prípojok od dažďových uličných vpustí bude riešené do navrhovaných sútokových kanalizačných šachiet, resp. priamo aj priamo do potrubia riešenej dažďovej kanalizácie pomocou PVC - odbočiek – PJ DN300/200 mm resp. DN250/200 mm a PVC -kolien PK DN 200 mm/30°. Na riešenej dažďovej kanalizácii budú vybudované vstupné revízne lomové a sútokové kanalizačné šachty. Navrhované kanalizačné šachty budú vybudované ako celo prefabrikované betónové objekty – spodnú časť bude tvoriť typové šachtové betónové dno, horná vstupná časť bude vybudovaná zo šachtových betónových skruží Ø 1000 mm rovných a skruže prechodovej (kónus) s osadeným vstupným železobetónovým poklopom Ø 650 mm „BEGU” D40-t resp. v zelenom páse „BEGU” B-12,5 t. Navrhovaný typový betónový odlučovač ropných látok typu „NATURA 100 S-II.” pozostávajúci z dvoch za sebou uložených typových betónových nádrží o vonkajších pôdorysných rozmeroch 3000/2000 mm bude uložený na spoločnej podkladnej železobetónovej doske z vodostavebného betónu „C25/30” hrúbky 300 mm ( výstuž zvarované siete KARI – 2x KY 81 – 8x8 mm, oká 100x100 mm – 200/3000 mm, hore, dole – krytie výstuže min. 30 mm ) zriadenej na podkladnom štrkovom lôžku hrúbky 120 mm, keď pred osadením lapača bude na podkladnej doske zriadená piesková vyrovnávacia vrstva hr. 30 mm. Na riešenom odlučovači RL budú zriadené vstupné šachty z typových betónových šachtových skruží rovných ø 1000 mm a skruže prechodovej (kónus) s osadenými vstupnými liatinovými resp. železobetónovými poklopmi ø 650 mm „BEGU” B-12,5 t, ktoré budú osadené min. 150 mm nad úrovňou budúceho upraveného terénu - zeleň. Výustný objekt bude riešený ako obetónovanie potrubia prostým vodostavebným betónom s prípadnou prídlažbou z betónových tvárnic, keď v prípade potreby bude dlažbou riešené aj spevnenie bermy vodného toku od vyústenia kanalizácie po spevnený breh rieky Hron.

Výpočet dažďových vôd :

1. Komunikácie – križovatka, vrátane urýchľovacích pásov chodníkov :

Qdažďové = 0,90 . 168,0 l/s/ha . 0,570 ha = 86,18 l/s

1. Priľahlá zeleň – malého rozsahu :

Qdažďové = 0,20 . 168,0 l/s/ha . 0,226 ha = 7,59 l/s

---------------------------------------------------------

DAŽĎOVÉ VODY CELKOM – Q dažďové = 93,77 l/s

Preložka VN káblov - rozvodná sieť: VN - IT, 3 AC, 50 Hz, 6 300V, VN - IT, 3 AC, 50 Hz, 22 000V

Z dôvodu výstavby okružnej križovatky bude potrebné preložiť do novej trasy dva podzemné VN káble 6,3kV v majetku SSE-D, a.s. Žilina. Káble sú ukončené vo VN rozvádzači trafostanice T 560 – areál Robstavu. Z VN rozvádzača uvedenej trafostanice sa vyvedú dva nové káble v zemnej ryhe 1200/500mm. Tieto káble sa pripoja spojkami na existujúce káble mimo priestoru novej komunikácie. Ochranné pásmo káblov je 1m na obidve strany od káblov. Existujúci VN kábel 22kV je uložený v chráničkovej trase popod terajšou komunikáciou. Z dôvodu výstavby ho nie je potrebné prekladať. Z tohto kábla má byť pripojený VN rozvádzač v pripravovanej stavbe Európa shopping, preto budú v predpokladanej trase uložené tri PVC chráničky DN 150 mm v hĺbke 1200 mm pod niveletou komunikácie.

Sadové úpravy - po ukončení stavebných prác sa zelené plochy ohumusujú a zatrávnia trávnym semenom parkového vzrastu. Plochy sa vysadia zeleňou vysokého vzrastu.

Po preštudovaní a posúdení predloženej DÚR dáva SVP, š.p. OZ Banská Bystrica, odbor VHPD z hľadiska nami sledovaných vodohospodárskych a technicko-prevádzkových záujmov správcu čiastkového povodia Hrona a vodohospodársky významného vodného toku Hron (Identifikátor toku 4-23-02) nasledovné čiastkové stanovisko:

Situovanie stavby je navrhnuté pravostranne od priľahlého vodného toku Hron, ktorý má v predmetnom úseku (r.km cca 157,025) upravené odtokové pomery, s vybudovanou pravostrannou ochrannou hrádzou, ktorá je vodnou stavbou. Ochranná hrádza s úpravou toku Hron je dlhodobým majetkom SVP, š.p. Predmetná geografická oblasť je zahrnutá v pláne manažmentu povodňového rizika pre čiastkové povodie rieky Hron. Pre účel plánov manažmentu povodňového rizika sú vypracované mapy povodňového ohrozenia a mapy povodňového rizika so zohľadnením kartografickej interpretácie v mierke 1:10 000   
so zobrazením rozsahu záplavy pre Q5-1000. Predmetné mapy sú permanentne sprístupnené na internetovej adrese „<http://mpompr.svp.sk>“. V zmysle uvedeného môže dochádzať pri povodňových prietokoch na úrovni Q100 a vyššíchk zaplavovaniu časti stavby vybreženými vodami z vodného toku Hron.

Predmetná stavba sa našich záujmov dotýka zásahom:

* do jestvujúcej úpravy toku Hron a pravostrannej ochrannej hrádze vyústením prečistených vôd z povrchového odtoku do recipientu vodného toku cez novonavrhovaný výustný objekt, pri ktorom dôjde ku križovaniu ochrannej hrádze dažďovou kanalizáciou (pretláčaním chráničky, do ktorej bude vsunuté potrubia dažďovej kanalizácie). Medzipriestor medzi rúrou a chráničkou má byť vyplnený (utesnený) riedkym vodostavebným rýchlotuhnúcim betónom. V mieste výustného objektu je jestvujúca ochranná hrádza opevnená kamennou dlažbou,
* do pobrežných pozemkov vodného toku Hron,
* do pozemkov vo vlastníctve SR, v správe SVP, š.p. register KN-C 5317/1, 5317/58 a 5317/61 v k.ú. Zvolen (List vlastníctva č. 460)

So situovaním stavby „Zvolen – Kruhový objazd na križovatke ulice J.Kollára a cesty 2460“ je možné súhlasiť za dodržania nasledovných podmienok, ktoré žiadame zapracovať do podmienok pre územné rozhodnutie predmetnej stavby:

* šachtu Š1 a ORL situovať mimo pobrežné pozemky, t.j. min. 10,0 m od vzdušnej päty ochrannej hrádze Hrona,
* spodnú hranu výustného potrubia dažďovej kanalizácie do recipientu vodného toku navrhnúť min. na úroveň Q1 ročnej vody,
* na výustný objekt do vodného toku Hron žiadame osadiť spätnú klapku. Výustný objekt do recipientu vodného toku zrealizovať tak, aby nezmenšoval prietočný profil vodného toku. Opevnenie svahu okolo výustného objektu zrealizovať z kamennej dlažby, popri tom nepoškodiť okolité jestvujúce kamenné opevnenie,
* pri križovaní ochrannej hrádze pretláčaním chráničky použiť takú technológiu aby nedošlo po realizácii križovania hrádze k jej sadaniu,
* v ďalšom stupni PD predložiť vzorový priečny rez križovania ochrannej hrádze dažďovou kanalizáciou s výustným objektom do recipientu,
* realizáciou stavby nesmú byť obmedzené práva SVP, š.p. ako správcu vodných tokov v zmysle § 49 Zákona č. 364/2004 Z.z. o vodách v znení neskorších predpisov, t.j. pri výkone správy vodného toku a správy vodných stavieb alebo zariadení môže správca vodného toku užívať pobrežné pozemky,
* pri zásahu do pobrežných pozemkov vodného toku je potrebné navrhnúť také technické opatrenia, aby správca toku mohol využívať ochranné pásmo toku pojazdom mechanizmov hmotnosti do 25 ton,
* zo strany investora stavby je potrebné zabezpečiť vypracovanie povodňového plánu zabezpečovacích prác (ďalej len PPZP) zhotoviteľa stavby podľa § 10 ods. 2 písm. e) zákona o ochrane pred povodňami č. 7/2010 Z. z. v znení neskorších predpisov. PPZP vypracovaný odborne spôsobilou osobou musí obsahovať všetky náležitosti v zmysle vyhlášky Ministerstva životného prostredia Slovenskej republiky č. 261/2010 Z. z. Vypracovaný PPZP zhotoviteľa stavby žiadame predložiť minimálne 30 dní pred termínom začatia stavebných prác na adresu SVP, š. p. OZ Banská Bystrica k jeho odsúhlaseniu. Bez správcom vodného toku odsúhlaseného a orgánom štátnej vodnej správy schváleného povodňového plánu zabezpečovacích prác zhotoviteľa stavby nebude možné začať so stavebnými prácami v korytách vodných tokov a ich inundačnom území,
* na záber pozemkov vo vlastníctve SR, v správe SVP, š.p. počas výstavby bude potrebné uzatvoriť s našou organizáciou zmluvný vzťah najneskôr do termínu vydania stavebného povolenia,
* ďalší stupeň projektovej dokumentácie stavby (DSP) žiadame predložiť k zaujatiu stanoviska.

Vzhľadom na riešenú problematiku odvádzania vôd z povrchového odtoku do recipientu vodného toku Hron Vám predmetnú žiadosť spolu s PD odstupujeme k zaujatiu stanoviska z pohľadu ochrany kvality vôd a zároveň ku konečnému stanovisku za SVP, š.p. OZ Banská Bystrica.

S pozdravom

Ing. Andrej Kubáni

vedúci OVHPD

Prílohy: 1 x PD

Na vedomie:

OVHPD